AS Estonian Cell'i investeering Harjumaale Anija valda rajatavasse kaasaegsesse haavapuidumassi töötlevasse tselluloositehasesse on ca 1,33 miljardit krooni ning tootmisvõimsuseks on planeeritud 120 000 tonni tselluloosimassi aastas. Rajatav tehas  tõstab 1 tihumeetri puidu väärtust ligi 20-kordselt. Vastavalt lepingule kohustub RMK uuele tehasele tarnima ca 140 000 tihumeetrit haavapuitu aastas, mis tänase seisuga moodustaks ligikaudu 60% RMK poolt aastas metsamaterjalina realiseeritavast haavapuidust.